D-2, tamm pe damm, hehe ^^, hag evel-just e krog an amzer vrav, ur spont: tomm eo an amzer, zero koumoulenn. Argl. N'on ket boaz ken ^^ N'eus ket tu da lavar e vefe gwall zisheñvel an amzer amañ, n'eus ket bet kement-se a c'hlav (chañsoù 'zo e vefe bet muioc'h e Breizh :p), met yenoc'h e vez peurliesañ, ha daoust ma kaven e oa yen Roazhon e-keñver Kemper dija eo ret din anzav eo yen-sklas ar goañv dre amañ (ha c'hoazh, war a seblant eo bet dous ar bloaz-mañ oO). Erc'h a a zo bet e-pad meur a zevezh, ha skorn war ar straed, dispar pa saver da vintin da vont d'ar Skol-Veur. Ne oa ket bet klevet komz eus se ganeoc'h sur 'walc'h, met darbet e oa bet d'ar vro a-bezh bezañ gennet e-pad ur mare peogwir e oa aet an holen evit ar goañv a-bezh e div pe teir sizhunvezh, ha ne oa ket tu da gaout muioc'h ^^ Aha, erruet e oan e Dulenn gant ar c'harr-nij an devezh a-raok ma vefe serret an aerborzh, un taol-chañs evit ur wech.